**Ministru kabineta noteikumu projekta**

**„****Grozījumi Ministru kabineta 2008.gada 8.aprīļa noteikumos Nr.246 „Noteikumi par Tautību klasifikatoru”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta noteikumu projekts “Grozījumi Ministru kabineta 2008.gada 8.aprīļa noteikumos Nr.246 „Noteikumi par Tautību klasifikatoru”” (turpmāk – noteikumu projekts) ir sagatavots, izpildot Valsts statistikas likuma 7.1 panta prasības, ar mērķi nodrošināt vienotu iedzīvotāju tautības kodēšanu Latvijas Republikā. |
|  2. |  Pašreizējā situācija un problēmas | Tautību klasifikatorā ir iekļautas visas tautības, kas tā veidošanas laikā bija reģistrētas Pilsonības un migrācijas lietu pārvaldes Iedzīvotāju reģistrā. Migrācijas ietekmē valstī tiek reģistrēti dažādu valstu iedzīvotāji, kuru tautība līdz šim nebija iekļauta klasifikatorā. Ir saņemti vairāki iesniegumi par jaunas tautības iekļaušanu klasifikatorā (marokānis, nepālietis). Bez tam, no Eiropas Savienības dalībvalstīm tikai Maltas pamattautība – maltieši – nav iekļauti klasifikatorā.Ir saņemts iesniegums arī par tautības „latgalis” iekļaušanu klasifikatorā.Pilsonības un migrācijas lietu pārvaldē ir reģistrētas arī 5 personas ar tautības nosaukumu „jezīds”. Atbilstoši Valsts valodas centra norādījumam 291.kods ar tautības nosaukumu „jezīds/jezīdiete” nav tautības nosaukums, bet gan ticības apzīmējums. |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība | Noteikumu projekts ir izstrādāts, lai nodrošinātu klasifikatora atbilstību visu Latvijā reģistrēto iedzīvotāju tautību nosaukumiem. Projektā paredzēta regulāra klasifikatora aktualizēšana, ja ir saņemti jauni priekšlikumi, un to saturs pēc izvērtēšanas atbilst klasifikatora mērķim.  |
|  5. |  Projekta izstrādē iesaistītās institūcijas | Tika izveidota darba grupa un organizēta viena darba grupas sanāksme par Tautību klasifikatora pārskatīšanu. Tika iesaistītas sekojošas institūcijas: Ekonomikas ministrija, Pilsonības un migrācijas lietu pārvalde, Izglītības un zinātnes ministrija, Valsts valodas centrs, Centrālā statistikas pārvalde. Darba grupa sanāksmē vienojās par trīs jaunu tautību iekļaušanu klasifikatorā (marokānis/marokāniete, nepālietis/nepāliete, maltietis/maltiete). Tika arī precizēta dažu tautību nosaukumu pareizrakstība esošajā klasifikatora redakcijā. Darba grupa izskatīja viedokļus un vienojās, ka „latgalis” neatbilst Tautību klasifikatora prasībām (2008.gada 8.aprīļa Ministru kabineta noteikumu Nr.246 „Noteikumi par Tautību klasifikatoru” 4.punkts) un nav iekļaujams klasifikatorā. Latvijā ir 5 personas, kuru tautības nosaukums jezīds/jezīdiete uzrādīts Iedzīvotāju reģistrā, tai skaitā arī pamatojoties uz šīm personām iepriekš izsniegtiem dokumentiem, tāpēc tautības kods nav svītrojams no Tautību klasifikatora.  |
|  6. |  Iemesli, kādēļ netika nodrošināta sabiedrības līdzdalība | Ņemot vērā, ka projekts pēc būtības paredz novērst regulējuma nepilnības, nemainot normatīvā akta būtību, sabiedrības līdzdalība projekta izstrādē netika nodrošināta. |
|  7. |  Cita informācija | Nav. |

 Anotācijas II, III, IV, V, VI un VII sadaļa – projekts šīs jomas neskar.

Ekonomikas ministrs D.Pavļuts

Vīzē:

Valsts sekretārs J.Pūce

08.03.2013 16:15

392

B.Zukula

67366847, Baiba.Zukula@csb.gov.lv